title: I Truna Tua
text: Kacarita suba neked ditu kaukinna lantas adiné. Suba ngasisiang adiné saupa lantas tekén embokné singala tur pangelingina ajaka dadua. Suud padaarina mara nagih tuunanga, teka tusing nyak koné adiné tuun, nagih milu mulih. Orahanga deket lelintah koné batis embokné, tusing masih nyak Ni Nyoman Ratna tuun. Orahanga kilit lelipi batisné, tusing masih nyak adiné tuun. Tekekanga gati koné bangkiang embokné melekor, suba tusing guguna ban suba sai-sai belog-beloga. Ngeling koné ditu di sisin awungané marumpiuk ajaka tatelu.